ᱨᱚᱠᱥᱳᱞ

ᱨᱚᱠᱥᱳᱞ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱪᱟᱢᱯᱟᱨᱚᱱ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ-ᱱᱮᱯᱟᱲ ᱥᱤᱢᱟᱹ ᱨᱮ ᱵᱤᱨᱜᱚᱸᱡᱽ (ᱱᱮᱯᱟᱲ) ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱨᱚᱠᱥᱳᱞ ᱫᱚ ᱢᱤᱫ ᱢᱟᱨᱟᱝ ᱨᱮᱞ ᱴᱮᱥᱚᱱ ᱠᱟᱱᱟ ᱾ 

ᱥᱤᱧᱚᱛ ᱥᱤᱢᱟᱹ ᱨᱮᱱᱟᱜ ᱨᱚᱠᱥᱳᱞ ᱵᱟᱡᱟᱨ ᱫᱚ ᱢᱤᱫ ᱱᱟᱯᱟᱭᱟᱜ ᱵᱮᱯᱟᱨ ᱵᱟᱡᱟᱨ ᱠᱟᱱᱟ ᱾ ᱱᱮᱯᱟᱲ ᱨᱮᱱᱟᱜ ᱵᱤᱨᱜᱚᱸᱡᱽ ᱠᱷᱚᱱ ᱕᱖% ᱡᱤᱱᱤᱥ ᱱᱚᱶᱟ ᱵᱟᱡᱟᱨ ᱥᱮᱱᱛᱮ ᱥᱤᱧᱚᱛ ᱦᱤᱡᱩᱜ ᱠᱟᱱᱟ ᱾ 

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱠᱥᱳᱞ ᱵᱟᱡᱟᱨ ᱨᱮ ᱕᱕,᱕᱓᱒ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱛᱟᱞᱟ ᱨᱮ ᱕᱔% ᱠᱚᱲᱟ ᱟᱨ ᱔᱖% ᱛᱤᱨᱞᱟ. ᱠᱟᱱᱟᱠᱚ ᱾ ᱱᱚᱰᱮ ᱗᱕.᱖᱒% ᱦᱚᱲ ᱚᱞᱚᱜ ᱯᱟᱲᱦᱟᱣ ᱠᱟᱱᱟ ᱠᱚ, ᱡᱟᱦᱟᱸ ᱯᱚᱱᱚᱛ ᱨᱮᱭᱟᱜ ᱚᱞᱚᱜ ᱯᱟᱲᱦᱟᱣ ᱨᱮᱴ ᱖᱑.᱘᱐% ᱠᱷᱚᱱ ᱡᱟᱹᱥᱛᱤ ᱜᱮᱭᱟ ᱾ ᱚᱞᱚᱜ ᱠᱚᱲᱟ ᱠᱚ ᱘᱒.᱑᱔% ᱟᱨ ᱛᱤᱨᱞᱟᱹ ᱫᱚ ᱖᱘.᱒᱕% ᱠᱟᱱᱟ ᱾ ᱱᱚᱸᱰᱮ ᱠᱚ ᱦᱚᱲ ᱫᱚ ᱵᱷᱳᱡᱽᱯᱩᱨᱤ ᱟᱨ ᱦᱤᱱᱫᱤ ᱛᱮ ᱠᱚ ᱨᱚᱯᱚᱲᱟ ᱾

 ᱱᱟᱜᱟᱢ 

ᱦᱮᱡ ᱥᱮᱱ
ᱨᱚᱠᱥᱳᱞ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱵᱟᱡᱟᱨ ᱠᱟᱱᱟ ᱡᱟᱦᱟᱸ ᱫᱚ ᱱᱮᱯᱟᱲ ᱫᱤᱥᱚᱢ ᱥᱟᱝ ᱥᱟᱹᱜᱟᱹᱭ ᱡᱚᱲᱟᱣᱼᱟ ᱾ ᱟᱨ ᱵᱷᱟᱨᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱤᱨᱜᱚᱸᱡᱽ ᱠᱷᱚᱱ ᱨᱚᱠᱥᱳᱞ ᱱᱮᱯᱟᱲ ᱨᱮᱞ ᱥᱚᱲᱚᱠ ᱡᱚᱲᱟᱣ ᱠᱟᱱᱟ ᱾  

 ᱨᱮᱞ 
ᱨᱚᱠᱥᱳᱞ ᱡᱚᱝᱠᱥᱚᱱ ᱨᱮᱞ ᱴᱮᱥᱚᱱ ᱫᱚ ᱫᱤᱞᱞᱤ - ᱜᱳᱨᱚᱠᱷᱯᱩᱨ - ᱨᱚᱠᱥᱳᱞ - ᱪᱟᱠᱤᱭᱟ - ᱢᱩᱡᱟᱯᱷᱚᱨᱯᱩᱨ - ᱠᱳᱞᱠᱟᱛᱟ ᱞᱟᱹᱭᱤᱱ ᱠᱚ ᱧᱩᱢᱟᱜ ᱠᱟᱱᱟ ᱾ 

ᱵᱤᱦᱟᱨ ᱨᱮᱭᱟᱜ ᱟᱭᱢᱟ ᱵᱟᱡᱟᱨ ᱛᱮ ᱫᱤᱱ ᱦᱤᱞᱚᱜᱮ ᱯᱟᱥᱮᱱᱡᱚᱨ ᱴᱨᱮᱱ ᱨᱚᱠᱥᱳᱞ ᱵᱟᱡᱟᱨ ᱛᱮ ᱥᱮᱱ ᱦᱤᱡᱩᱜᱼᱟ ᱾

ᱰᱮᱞᱤ ᱮᱠᱥᱯᱨᱮᱥ ᱴᱨᱮᱱ ᱠᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱜᱚᱨᱟᱠᱷᱯᱩᱨ, ᱵᱟᱨᱮᱞᱤ ᱥᱮᱱᱛᱮ ᱫᱤᱞᱞᱤ ᱨᱮ ᱧᱟᱯᱟᱢᱟ ᱾ ᱰᱮᱞᱤ ᱮᱠᱥᱯᱨᱮᱥ ᱴᱨᱮᱱ ᱑᱓᱐᱒᱑ ᱦᱟᱵᱽᱲᱟ ᱨᱚᱠᱥᱳᱞ ᱢᱤᱛᱷᱤᱲᱚ ᱮᱠᱥᱯᱨᱮᱥ ᱫᱚ ᱠᱚᱞᱠᱟᱛᱟ ᱥᱟᱝ ᱥᱟᱹᱜᱟᱹᱭ ᱡᱚᱲᱟᱣᱼᱟ ᱾ 

ᱱᱚᱰᱮ ᱠᱷᱚᱱ ᱞᱚᱠᱷᱱᱚᱣ, ᱵᱟᱨᱟᱬᱚᱥᱤ ᱛᱮ ᱥᱮᱱᱚᱜ ᱞᱟᱹᱜᱤᱫ ᱤᱱ ᱴᱨᱮᱱ ᱢᱮᱱᱟᱜᱼᱟ ᱾ ᱦᱟᱯᱛᱟᱠᱤᱭᱟᱹ ᱴᱨᱮᱱ ᱠᱚ ᱪᱷᱟᱯᱨᱟ, ᱯᱟᱴᱱᱟ, ᱪᱚᱠᱤᱭᱟ, ᱡᱟᱵᱟᱞᱯᱩᱨ, ᱢᱩᱢᱵᱟᱭ, ᱫᱚᱨᱵᱷᱚᱝᱜᱟ, ᱵᱟᱨᱟᱬᱚᱥᱤ, ᱫᱷᱟᱱᱵᱟᱫᱽ, ᱵᱚᱠᱟᱨᱚ, ᱨᱟᱺᱪᱤ, ᱨᱟᱩᱨᱠᱮᱞᱟ, ᱵᱤᱞᱟᱥᱯᱩᱨ, ᱨᱟᱭᱯᱩᱨ, ᱱᱟᱜᱽᱯᱩᱨ ᱟᱨ ᱦᱟᱭᱫᱽᱨᱟᱵᱟᱫᱽ ᱮᱢᱟᱱ ᱵᱟᱡᱟᱨ ᱛᱮ ᱥᱮᱱᱚᱜ ᱠᱟᱱᱟ ᱾ ᱫᱤᱞᱞᱤ ᱛᱮ ᱫᱚ ᱥᱚᱛᱭᱟᱜᱽᱨᱚᱦᱚ ᱮᱠᱥᱯᱨᱮᱥ ᱟᱨ ᱥᱚᱫᱽᱵᱷᱟᱣᱱᱟ ᱮᱠᱥᱯᱨᱮᱥ ᱴᱨᱮ ᱥᱮᱱᱟᱜ ᱠᱟᱱᱟ ᱾ 


 ᱥᱚᱲᱚᱠ 
ᱨᱚᱠᱥᱳᱞ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱵᱟᱡᱟᱨ ᱠᱚᱛᱮ 28A ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱥᱮᱱ ᱠᱟᱱᱟ ᱾ ᱚᱱᱟ ᱞᱟ.ᱜᱤᱱ 28A ᱫᱚ ᱜᱷᱟᱱᱮ ᱜᱮ ᱜᱟᱹᱰᱤ ᱛᱮ ᱵᱷᱤᱲ ᱠᱚᱜᱼᱟ ᱾ ᱱᱚᱶᱟ ᱱᱮᱯᱟᱲ ᱥᱮᱱᱚᱜ ᱞᱟᱹᱜᱤᱫ ᱢᱩᱬᱩᱛ ᱥᱚᱲᱚᱠ ᱠᱟᱱᱟ ᱾ ᱱᱮᱯᱟᱲ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱴᱷᱢᱟᱱᱰᱩ ᱫᱚ ᱱᱚᱶᱟ ᱥᱚᱲᱚᱠ ᱛᱮ ᱡᱚᱲᱟᱣ ᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ ᱥᱮᱱᱚᱜ ᱞᱟᱹᱜᱤᱫ ᱟᱭᱢᱟ ᱵᱚᱥ ᱧᱟᱢᱚᱜ ᱜᱮᱭᱟ ᱾ 

ᱩᱰᱟᱹᱱ ᱠᱚ
ᱨᱚᱠᱥᱳᱞ ᱮᱭᱟᱨᱯᱳᱴ (ICAO: VERL) ᱫᱚ  ᱮᱠᱫᱮᱨᱣᱟ, ᱨᱚᱠᱥᱳᱞ ᱵᱤᱦᱟᱨ, ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱱᱳ-ᱤᱱᱰᱤᱭᱟᱱ ᱣᱟᱨ ᱑᱙᱖᱒ ᱚᱠᱛᱚ ᱨᱮ ᱥᱤᱧᱚᱛ ᱨᱤᱱ ᱯᱷᱟᱹᱫᱽ ᱠᱚ ᱞᱟᱹᱜᱤᱫ ᱦᱩᱯᱠᱟᱹ ᱟᱬᱜᱚᱱ ᱞᱟᱹᱜᱤᱫ ᱠᱟ ᱛᱮᱭᱟᱨ ᱞᱮᱫᱟ ᱾ ᱮᱭᱟᱨᱯᱳᱴ‌ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ (Airports Authority of India)) ᱱᱟᱰᱮ ATR-72 ᱮᱭᱟᱨᱠᱨᱟᱯᱷᱴ ᱞᱟᱹᱜᱤᱫ ᱠᱟᱹᱢᱤ ᱦᱟᱛᱣ ᱞᱮᱫᱟ ᱾ ᱛᱟᱭᱚᱢ ᱛᱮ ᱵᱤᱦᱟᱨ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱑᱒᱑ ᱦᱮᱠᱴᱚᱨ ᱦᱟᱥᱟ ᱠᱚ ᱡᱚᱜᱚᱣᱼᱟᱫ ᱠᱚᱣᱟ ᱾  

ᱱᱤᱛ ᱵᱷᱩᱨ ᱱᱚᱸᱰᱮ ᱪᱮᱫ ᱦᱚᱸ ᱠᱚᱢᱚᱨᱥᱤᱭᱟᱞ ᱮᱭᱟᱨ ᱥᱚᱨᱵᱤᱥ ᱵᱟᱱᱩᱜᱼᱟ ᱾ ᱱᱮᱯᱟᱲ ᱨᱮᱭᱟᱜ ᱥᱤᱢᱟᱨᱟ ᱥᱮᱱ ᱥᱮᱴᱮᱨ ᱠᱟᱛᱮ ᱨᱚᱠᱥᱳᱞ ᱛᱮᱢ ᱥᱮᱱ ᱫᱟᱲᱭᱟᱜᱼᱟ ᱾ ᱱᱚᱶᱟ ᱥᱚᱲᱚᱠ ᱫᱚ ᱒᱗ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ 


ᱜᱟᱰᱟ

 ᱥᱟᱨᱤᱥᱣᱟ‌ᱜᱟᱰᱟ 

 ᱵᱟᱝᱜᱟᱨᱤ ᱜᱟᱰᱟ 
ᱱᱚᱶᱟ ᱫᱚ ᱥᱟᱨᱤᱥᱣᱟ (ᱥᱤᱨᱥᱤᱭᱟ) ᱜᱟᱰᱟ ᱥᱩᱨ ᱨᱮ ᱢᱮᱱᱟᱜᱼᱟ ᱾ 

 ᱟᱫᱟᱯᱩᱨ ᱵᱤᱦᱟᱨ
 ᱵᱤᱨᱜᱚᱸᱡᱽ, ᱱᱮᱯᱟᱲ
 ᱥᱟᱢᱟᱝ ᱪᱟᱢᱯᱟᱨᱚᱱ ᱦᱚᱱᱚᱛ

ᱥᱟᱹᱠᱷᱭᱟᱹᱛ

Category:Cities and towns in East Champaran district
Category:Transit and customs posts along the India–Nepal border
Category:Points for exit and entry of nationals from third countries along the India–Nepal border